Diari Oficial de la Generalitat Valenciana


Sumari del DOGV 9221, del 23-11-2021 (2021/11425)

RESOLUCIÓ de 15 d'octubre de 2021, de la Subdirecció General de Relacions Laborals, per la qual es disposen el registre i la publicació del text de l'acord de la comissió paritària sobre reforma del conveni col·lectiu de Fontestad, SA, codi 80000622012004.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9221

Data del DOGV
:   23-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/11865


Data del document
:   15-10-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 15 d'octubre de 2021, de la Subdirecció General de Relacions Laborals, per la qual es disposen el registre i la publicació del text de l'acord de la comissió paritària sobre reforma del conveni col·lectiu de Fontestad, SA, codi 80000622012004.  
 [2021/11896]  
Vist el text de l'acord de la comissió paritària sobre reforma del conveni col·lectiu de Fontestad, SA, codi 69770459365082, signat per la comissió negociadora, la qual està integrada, d'una banda, pels representants de l'empresa, i d'una altra, pels representants dels treballadors, i de conformitat amb el que es disposa en l'article 90, apartats 2 i 3, del Reial decret legislatiu 2/2015, de 23 d'octubre, l'article 2 del Reial decret 713/2010, de 28 de maig, sobre registre i depòsit de convenis i acords col·lectius de treball i l'article 3 de l'Ordre 37/2010, de 24 de setembre, per la qual es crea el Registre de la Comunitat Valenciana de convenis i acords col·lectius de treball, aquesta Subdirecció General de Relacions Laborals, d'acord amb el que s'estableix en l'article 51.1 de l'Estatut d'Autonomia de la Comunitat Valenciana, i en l'article 10.2 de l'Ordre 1/2021, de 6 d'abril, que desplega el Decret 175/2020, de 30 d'octubre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i en l'article 4.3 de l'Ordre 37/2010, resol  
  
  
Primer  
Ordenar la seua inscripció en el Registre de la Comunitat Valenciana de convenis i acords col·lectius de treball, amb notificació a la comissió negociadora, i el depòsit del text del conveni.  
  
Segon  
Disposar la seua publicació en el Diari Oficial de la Generalitat Valenciana.  
  
València, 15 d'octubre de 2021.- El subdirector general de Relacions Laborals: Joaquín Vañó Gironés.  
  
  
ANNEX  
  
Acta de reunió  
Acord de la comissió paritària sobre reforma del Conveni col·lectiu de Fontestad  
Assistents  
A Museros, el dia 25.05.2021, els esmentats al marge es reuneixen amb el següent ordre del dia:  
Constitució de la nova comissió paritària.  
Modificació del conveni col·lectiu d'empresa referent a la inclusió d'una clàusula de jubilació forçosa en el conveni col·lectiu de Fontestad.  
1. Banc sindica  
Amparo Ros Verdeguer.  
Josefa Serrano Jiménez.  
Daniel Eres Cubero.  
Pilar Hernándis Sancho.  
2. Banc empresarial  
Juan Bautista Eixarch Castillo.  
Vicente Subies Ribera.  
Vicente Izquierdo López.  
Carlos Piquer Tamarit.  
Es procedeix a donar lectura de l'acta d'Acord de la comissió de negociació sobre la reforma del conveni col·lectiu de Fontestad, de data 24.05.2021.  
De conformitat amb els acords en aquesta comissió de negociació creada a aquest efecte, s'aprova per unanimitat dels membres d'aquesta comissió paritària la modificació del conveni col·lectiu proposta.  
De conformitat amb tot l'anterior, s'acorda modificar l'article 30.1 del conveni col·lectiu de Fontestad i afegir l'article 34.bis a aquest, en els següents termes:  
«Article 30.1. La comissió paritària, constituïda amb caràcter permanent durant la vigència del present conveni col·lectiu, estarà composta pels següents vocals:  
Per la part social:  
Pilar Hernándis Sancho  
Amparo Ros Verdeguer  
Daniel Eres Cubero  
Josefa Serrano Jiménez  
  
Per la part empresarial:  
Vicente José Izquierdo Sanz  
Vicente Subies Ribera  
Juan Bautista Eixarch Castillo  
Carlos Piquer Tamarit  
  
«Article 34.bis. Extinció del contracte entre les parts per jubilació i polítiques d'ocupació.  
Totes dues parts convenen incorporar a aquest conveni com a causa d'extinció del contracte de treball, bé de les persones treballadores amb relació laboral ordinària o fixa discontínua, el compliment de l'edat per a accedir a la pensió ordinària de jubilació en la seua modalitat contributiva.  
Així, l'extinció del contracte es produirà amb el compliment de les edats i l'acreditació dels requisits exigits per la normativa de Seguretat Social a cada moment per a tindre dret al cent per cent de la pensió de jubilació en la seua modalitat contributiva.  
A aquest efecte, l'empresa requerirà la persona treballadora, amb 3 mesos d'antelació a la data del compliment de l'edat exigida legalment, perquè aporte l'informe, que haurà de sol·licitar en l'Institut Nacional de la Seguretat Social, i el qual haurà de contindre l'acreditació dels requisits exigits per la norma de Seguretat Social a cada moment per a accedir o no a la prestació; la persona treballadora estarà obligada a aportar-lo en el termini d'1 mes a computar des del requeriment. En cas de no haver rebut, per causes alienes a la seua voluntat, aquesta certificació, la persona treballadora haurà d'aportar la seua vida laboral actualitzada, que sol·licitarà de l'oficina de la Tresoreria General de la Seguretat Social que li corresponga, i per a això podrà absentar-se del seu lloc de treball amb dret a remuneració.  
L'extinció del contracte per aquestes causes determinarà l'obligació empresarial de la contractació indefinida d'una nova persona treballadora o la transformació d'un contracte temporal en indefinit, en tots dos casos del mateix grup professional.  
Aquesta obligació d'una nova contractació serà exigible en aquells casos en què la persona treballadora complisca l'edat de jubilació ordinària, no tinga dret a percebre el 100 % de la prestació econòmica, però es veja en la necessitat de jubilar-se.»  
Totes dues parts convenen procedir conforme al que es disposa en l'article 86.1 ET amb vista a la revisió de l'actual text del conveni col·lectiu d'empresa, amb núm. 39630147643497 i publicat en el DOGV núm. 8425 de 16.11.2018, per a adaptar-lo al present acord; de manera que es modifique l'article 30.1 i s'afija l'article 34.bis al text de l'esmentat conveni col·lectiu de Fontestad. Es comissiona el Sr. Carlos Piquer Tamarit perquè presente aquest document en la Direcció General de Treball, Cooperativisme i Economia Social.  
  
I per deixar-ne constància signen els assistents a la reunió en la data de l'encapçalament.  
  
Per la part social  
Signat Amparo Ros Verdeguer  
Signat Pilar Hernándis Sancho  
Signat Daniel Eres Cubero  
Signat Josefa Serrano Jiménez  
  
Per Fontestad Citrus, SL.  
Signat J. Bautista Eixarch Castillo  
Signat Vicente Subies Ribera  
Signat Vicente Izquierdo Sanz  
Signat Carlos Piquer Tamarit